section_heading: Opis
paragraph_text: Jednobrodna građevina s pravokutnom apsidom i polukružno oblikovanim pročeljem, sagrađena u prvoj polovini 18. stoljeća. Izvorno posvećena sv. Josipu, kasnije je preposvećena Bogorodici u izrazu zaštitnice mornara. Zadužbina je obitelji Boglić. Zanimljiva je zbog svojeg polukružnog zaključka pročelja i jedna je od rijetkih takvih primjera. U crkvi se čuva glavni oltar iz ukinute augustinske crkve posvećen Gospi od Pasca.